b'\n_START_ARTICLE_\nDornberg\n_START_SECTION_\nPredstavniki\n_START_PARAGRAPH_\nVolcher (Folcher, Fulcherio) je bil prvi \xc4\x8dlan rodbine Dornber\xc5\xbeanov, ki je prebival na Gori\xc5\xa1kem. Nastopal je v vlogi razsodnika pri sporu med gori\xc5\xa1kimi grofi in oglejskim patriarhom Pelegrinom II. leta 1202. Leta 1205 je bil imenovan za viteza zlatega reda. Posedoval je tudi grad v Miljah._NEWLINE_Leonhard in Volrih sta bila v letih 1315 - 1318 namestnika (vicedoma) grofa Henrika II._NEWLINE_Leonhard (drugi) je bil v letih 1401 - 1415 ve\xc4\x8dkrat imenovan za glavarja gori\xc5\xa1ke grofije._NEWLINE_Ulvin je leta 1446 kot glavar upravljal gori\xc5\xa1ko grofijo in je bil leta 1465 imenovan za odposlanca v Bene\xc5\xa1ki republiki in v Otomanskem cesarstvu (Osmansko cesarstvo)._NEWLINE_Ahac (Ulvinov brat) se je izkazal kot svetovalec gori\xc5\xa1kih grofov in leta 1460 kot voja\xc5\xa1ki poveljnik._NEWLINE_Jurij pa se je izkazal kot glavar gori\xc5\xa1ke grofije in kot odposlanec pri cesarju Frideriku III. leta 1558._NEWLINE_Maksimilijan je bil leta 1501 celo dr\xc5\xbeavni svetovalec cesarja Maksimilijana I._NEWLINE_Maksimilijan II. se je bojeval na furlanskih tleh v letih 1508 - 1516 in je bil nato imenovan malte\xc5\xa1kemu redu za priorja - predstojnik ve\xc4\x8djega samostana._NEWLINE_Bratje Leonard, Erazem in Rajmund so se skupaj s cesarjem Maksimilijanom I. bojevali proti Bene\xc4\x8danom v Furlaniji. Erazem pa je po vojni leta 1518 postal vladarjev namestnik na Kranjskem._NEWLINE_Franc je bil od leta 1570 do leta 1581 vladarjev namestnik v gori\xc5\xa1ki grofiji._NEWLINE_Maksimilijan (tretji) je zapisan med sestavljalci gori\xc5\xa1kega statuta, obenem pa je kot odposlanec slu\xc5\xbeboval pri cesarjih Ferdinandu in Maksimilijanu II._NEWLINE_Vid je vrsto let \xc5\xbeivel kot vladarjev namestnik v Gorici, od leta 1576 kot guverner v Trstu, nato pa kot odposlanec v Benetkah in Rimu._NEWLINE_Ga\xc5\xa1per Vid, ki je bil glavar na Tolminskem, se je leta 1617 bojeval proti bene\xc5\xa1kim \xc4\x8detam, ki so se pomikale med hribi, in jih potisnil globoko nazaj proti \xc4\x8cedadu._NEWLINE_V 18. stoletju lahko kot edine predstavnike in zadnje potomce nekdaj tako slavne dru\xc5\xbeine zasledimo le \xc5\xa1e tri \xc5\xbeenske: Klaro (umrlo leta 1744), Terezo (umrlo leta 1748) in Ano (umrlo leta 1774); ter dva mo\xc5\xa1ka: Karla Leonarda, ki je bil duhovnik in je umrl leta 1719 in Ivana Ignacija, ki je dosegel visoko starost - 102 leti, umrl je leta 1779 in je bil kot zadnji \xc4\x8dlan dru\xc5\xbeine pokopan v kapeli samostana sv. Fran\xc4\x8di\xc5\xa1ka.'